B4-0029, 0030, 0031, 0032, 0042, 0043 και 0044/97

Ψήφισμα σχετικά με δήλωση της Επιτροπής για τα αποτελέσματα της συνόδου του Συμβουλίου Υπουργών Αλιείας της 19-20 Δεκεμβρίου 1996

Το Ευρωπαϊκό Κοινοβούλιο,

- έχοντας υπόψη τη συνεδρίαση του Συμβουλίου Υπουργών Αλιείας στις 19-20 Δεκεμβρίου 1996,

- έχοντας υπόψη την δήλωση της κ. Bonino, της 16ης Ιανουαρίου 1997, στο Ευρωπαϊκό Κοινοβούλιο,

- έχοντας υπόψη τις γνωμοδοτήσεις του της 13ης Δεκεμβρίου 1996 όσον αφορά:

. την πρόταση απόφασης του Συμβουλίου σχετικά με τους στόχους και τους λεπτομερείς κανόνες για την αναδιάρθρωση, για την περίοδο από 1ης Ιανουαρίου 1997 έως 31η Δεκεμβρίου 2002, του τομέα της κοινοτικής αλιείας, με σκοπό την επίτευξη μίας διαρκούς ισορροπίας μεταξύ των πόρων και την εκμετάλλευσής τους (COM(96)0237 - C4-0438/96 - 96/0142(CNS)) (( ΣΠ της συνεδρίασης αυτής, Μέρος ΙΙ, σημείο 4 α).)),

. την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 2847/93 για τη θέσπιση συστήματος ελέγχου της κοινής αλιευτικής πολιτικής (COM(96)0232 - C4-0337/96 - 96/0140(CNS)) (( ΣΠ της συνεδρίασης αυτής, Μέρος ΙΙ, σημείο 4 γ).)),

. την πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 2847/93 όσον αφορά την προθεσμία λήψης απόφασης του Συμβουλίου σχετικά με το σύστημα συνεχούς εντοπισμού με δορυφόρο των κοινοτικών αλιευτικών σκαφών (COM(96)0386 - C4-0483/96 - 96/0193(CNS))(2)

- έχοντας υπόψη το ψήφισμά του της 25ης Οκτωβρίου 1996 επί της ανακοίνωσης της Επιτροπής για την εφαρμογή τεχνικών μέτρων στην Κοινή Επιτροπή Αλιείας (( ΣΠ της ημερομηνίας αυτής, Μέρος ΙΙ, σημείο 12 γ))),

A. έχοντας υπόψη ότι η κοινή αλιευτική πολιτική της Ευρωπαϊκής Ένωσης συναντά δυσκολίες εφαρμογής,

Β. έχοντας υπόψη την κοινωνική σπουδαιότητα των αλιευτικών δραστηριοτήτων για τη δημιουργία άμεσων ή έμμεσων θέσεων εργασίας και τη σημασία τους για την οικονομία πολλών περιοχών, καθώς και ότι, παρά τη σειρά κανονισμών, αυξάνονται προοδευτικά οι οικονομικές δυσκολίες στις περιοχές που εξαρτώνται από την αλιεία και ότι οι δυσκολίες αυτές έχουν σημαντικούς αντικτύπους σε κοινωνικό επίπεδο,

Γ. έχοντας υπόψη ότι το τέταρτο Πολυετές Πρόγραμμα Προσανατολισμού (ΠΠΠ IV) δεν λαμβάνει υπόψη τις προφανείς κοινωνικές συνέπειες στον τομέα ούτε τη μείωση των θέσεων εργασίας που θα προκαλέσει,

Δ. λαμβάνοντας υπόψη ότι, για τη σύναψη της ισχύουσας αλιευτικής συμφωνίας με το Μαρόκο, η Ευρωπαϊκή Ένωση προέβη σε σημαντικές παραχωρήσεις, εξωτερικές της ίδιας της συμφωνίας[semigr ] λαμβάνοντας υπόψη την πρόθεση του Μαρόκου να αναθεωρήσει την αλιευτική συμφωνία και να επιβάλει, αποκλειστικά στα κοινοτικά σκάφη, την διακοπή της αλιευτικής δραστηριότητας για βιολογικούς λόγους, καθώς και τις δηλώσεις εκ μέρους της κυβέρνησης του Μαρόκου, σχετικά με τη μη ανανέωση της ισχύουσας συμφωνίας,

1. αναγνωρίζει ότι η αναδιάρθρωση του στόλου, η λήψη τεχνικών μέτρων και τα αποτελεσματικά προγράμματα ελέγχου των αλιευτικών δραστηριοτήτων είναι τρείς βασικές και αλληλένδετες πλευρές στην πολιτική διαχείρισης της αλιείας[semigr ]

2. εκφράζει την απογοήτευσή του για την έλλειψη προόδου στα πλαίσια του Συμβουλίου όσον αφορά τη λήψη μέτρων που είναι απαραίτητα για την εξασφάλιση της ισορροπίας μεταξύ του κοινοτικού στόλου και των διαθέσιμων πόρων[semigr ]

ΠΠΠ IV

3. επισημαίνει με ανησυχία την έλλειψη πίστης που επέδειξαν πολλοί αλιείς της ΕΕ στην Κοινή Πολιτική Αλιείας και καλεί τα κράτη μέλη να χρησιμοποιήσουν την περίοδο αυτή χάριτος για να προβούν σε πλήρεις διαβουλεύσεις και να λάβουν επί τόπου τις απόψεις των αλιέων και των οργανώσεών τους, συγκεκριμένα με τη δημιουργία πειραματικών προγραμμάτων διαχείρισης των αλιευτικών πόρων εκ μέρους των αλιέων και τούτο σε συνεργασία επίσης με τις τρίτες χώρες[semigr ]

4. πιστεύει ότι η αναδιάρθρωση θα πρέπει να λαμβάνει υπόψη τις επιπτώσεις των προτεινομένων μέτρων στον οικονομικό και κοινωνικό τομέα και την απασχόληση, θεωρώντας ότι είναι δυνατή η μείωση της αλιευτικής προσπάθειας όχι μόνο με τη μείωση της χωρητικότητας του στόλου της Ένωσης αλλά και ιδιαίτερα με μια μείωση της αλιευτικής ικανότητας του στόλου αυτού, ενώ παράλληλα θα εξασφαλίζεται η συμβατότητα της αλιευτικής δραστηριότητας με την προστασία του περιβάλλοντος[semigr ]

5. επιμένει ότι θα πρέπει να προαχθούν συγχρόνως μέτρα εξορθολογισμού της αλιευτικής δραστηριότητας (βιολογικές παύσεις, καλύτερη εκμετάλλευση των ποσοστώσεων, επαναπροσανατολισμός προς νέα είδη κλπ.), να ενθαρρυνθεί μια καλύτερη επιλεκτικότητα των αλιευτικών εργαλείων, να υποστηριχθεί κάθε δράση που μπορεί να ευνοήσει την ανανέωση του πληθυσμού των ιχθυότοπων, τη μείωση της ρύπανσης των υδάτων κλπ., και να ενισχυθούν οι έλεγχοι των αλιευτικών δραστηριοτήτων[semigr ]

6. εκφράζει τη βαθιά του απογοήτευση για το γεγονός ότι, μετά την αναβολή της έγκρισης του ΠΠΠ IV, η Επιτροπή απεφάσισε να αναστείλει, από 1ης Ιανουαρίου 1997, τις ενισχύσεις για την ανακατασκευή και τον εκσυγχρονισμό των πλοίων, δεδομένου ότι το μέτρο αυτό θίγει άμεσα τους αλιείς οι οποίοι δεν είναι υπεύθυνοι για παρόμοιες αποφάσεις και που πληρώνουν ήδη τις συνέπειες της κρίσης του τομέα[semigr ]

Τεχνικά μέτρα

7. επιβεβαιώνει εκ νέου την ανάγκη να βελτιωθεί η επιλεκτικότητα των αλιευτικών τεχνικών για να αμβλυνθεί το πρόβλημα των παράπλευρων αλιεύσεων, των απορρίψεων και της αλίευσης νεαρών ιχθύων[semigr ]

8. επιμένει ότι οποιαδήποτε τροποποίηση ή καινοτομία στα τεχνικά μέτρα πρέπει να είναι δικαιολογημένη από επιστημονική άποψη και επικυρωμένη από τεχνική και εμπορική άποψη με προηγούμενες δοκιμές που θα συγχρηματοδοτούνται από την Κοινότητα και θα πραγματοποιούνται υπό πραγματικές συνθήκες με τη συμμετοχή των ίδιων των αλιέων στις σχετικές αλιευτικές ζώνες[semigr ]

9. επιμένει ότι τα τεχνικά μέτρα πρέπει να είναι ταυτόχρονα απλά, αποτελεσματικά από πλευράς κόστους, τεχνικώς εφικτά και πρακτικά ως προς τη λειτουργία τους υπό εμπορικές συνθήκες, καθώς επίσης και κατανοητά από τους αλιείς και εύκολα στην εφαρμογή τους[semigr ]

10. πιστεύει ότι θα έπρεπε να ληφθούν υπόψη καινοτόμες προσεγγίσεις, περιλαμβανομένης της ανάπτυξης ενός απτού συστήματος μεριδίων διατήρησης έναντι των χωρών εκείνων της ΕΕ που εθελοντικά υιοθετούν μέτρα διατήρησης στις νομοθεσίας τους[semigr ]

Έλεγχος μέσω δορυφόρου

11. επιδοκιμάζει την απόφαση του Συμβουλίου να εισαγάγει σύστημα παρακολούθησης των αλιευτικών δραστηριοτήτων με δορυφόρο[semigr ]

Σολομός

12. εκφράζει την ανησυχία του για την παρατεινόμενη αδυναμία επίλυσης της κρίσης του σολομού στην ΕΕ[semigr ]

ΣΕΑ και ποσοστώσεις

13. αποδοκιμάζει το γεγονός ότι για άλλη μια φορά το μέγεθος των ΣΕΑ βασίσθηκε σε πολιτικές διαπραγματεύσεις και ατελή επιστημονικά δεδομένα[semigr ]

Τελικές παρατηρήσεις

14. εκφράζει την ανησυχία του για το γεγονός ότι τα συμβιβαστικά κείμενα που παρήγαγε η προεδρία του Συμβουλίου έχουν ήδη απομακρυνθεί πάρα πολύ από τις αρχικές προτάσεις που υποβλήθηκαν στο Κοινοβούλιο και επιμένει στο δικαίωμά του να γνωμοδοτήσει εάν το Συμβούλιο προτίθεται να επιφέρει σημαντικές τροποποιήσεις στις προτάσεις της Επιτροπής[semigr ]

15. τονίζει πόσο σημαντικό είναι να αξιολογηθεί με προσοχή, τόσο βραχυπρόθεσμα όσο και μακροπρόθεσμα, η κοινωνικοοικονομική επίπτωση της εισαγωγής κάθε τεχνικού μέτρου ή ενός νέου ΠΠΠ, καθώς και να εξετασθεί το ενδεχόμενο πρόσθετων και ειδικών χρηματοδοτικών αντισταθμίσεων για ενδεχόμενες απώλειες εσόδων ή θέσεων εργασίας τις οποίες μπορούν να προκαλέσουν παρόμοια μέτρα[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στις κυβερνήσεις των κρατών μελών.